

**2023 M. AUTOMOBILIŲ SPORTO SEZONO UŽDARYMO ŠVENTĖ**

 **VARŽYBŲ NUOSTATAI**

 **2023-10-15**

Ši versija remiasi reikalavimais, nustatytais 2023 m. Lietuvos automobilių kroso čempionato, 2023 m. Lietuvos automobilių kroso taurės varžybų, 2023m. Lietuvos automobilių bekelės sporto čempionato Pagrindinių taisyklių versijose. Visiems straipsniams, nepaminėtiems šioje versijoje, galioja visi reikalavimai, numatyti Pagrindinėse taisyklėse. Pagrindinės taisyklės galioja visiems pareiškėjams, dalyvaujantiems 2023 m. automobilių sporto sezono uždarymo šventės varžybose.

**STRAIPSNIAI:**

I. PROGRAMA

II. ORGANIZACIJA

III. PAGRINDINĖS SĄLYGOS

IV. PATIKRINIMAI

V. VARŽYBŲ VYKDYMAS

VI. BAUDOS

VII. REZULTATAI. PROTESTAI. APELIACIJOS

VIII. PRIZAI

IX. KITA INFORMACIJA

**I. PROGRAMA**

2023-09-25 Taisyklių platinimas ir paraiškų priėmimo pradžia

2023-10-12 Paraiškų priėmimo pabaiga su nustatytu startiniu mokesčiu

**2023-10-14 (šeštadienis)**

12:00 Atidaromas dalyvių parkas

**2023-10-15 (sekmadienis)**

07:00 – 10:00 Dalyvių registracija

07:10 – 10:10 Techninis patikrinimas

10:10 Organizacinis susirinkimas

10:15 Sportininkų susirinkimas prie starto

10:30 Oficialus varžybų atidarymas

11:00 I kvalifikacinis važiavimas

Oficiali apdovanojimų ceremonija – 30 min. po paskutinio finalinio važiavimo.

**II. ORGANIZACIJA**

**2.1.** VŠĮ Kupiškio auto-moto sportas kartu su partneriais Visureigių klubu „35 COLIAI“ organizuoja 2023 m. Lietuvos automobilių sporto sezono uždarymo šventės varžybas. Šios varžybos bus vykdomos laikantis FIA, Lietuvos Automobilių Sporto kodekso bei visų jų priedų, 2023 m. Lietuvos automobilių kroso čempionato, 2023m. Lietuvos automobilių kroso taurės varžybų, 2023 m. Lietuvos automobilių bekelės sporto čempionato Pagrindinių taisyklių ir Reglamento, bendrųjų Lietuvos automobilių sporto oficialių varžybų pravedimo reglamentų, bei šių varžybų papildomų nuostatų bei kitų reglamentuojančių dokumentų reikalavimų.

**2.2. Organizacinis komitetas**

Organizacinio komiteto pirmininkas: Saulius Valiukas Tel.: +370 612 20895

Organizacinio komiteto pirmininko pavaduotojas: Naglis Čepelis Tel.: +370 686 33719

Organizacinio komiteto nariai: Jordanas Jakšys Tel.: +370 622 58473

 Vaidas Juodzevičius Tel.: +370 600 49519

**Organizatoriaus būstinė:**

VŠĮ Kupiškio auto-moto sportas, į\k 302722641

Adresas: Šilo g. 11, Byčių kaimas, Kupiškio rajonas, Lietuva

Tel.: +370 612 20895

E-paštas: sauliauspaslaugos@gmail.com

**Organizatoriaus partneriai:**

Visureigių klubas ,,35 COLIAI’’

Dvaramiškio g.19, Aukštupėnų k., Kupiškio r.

Tel. +37061220895

**Organizatoriaus teisių perleidėjas:**

Lietuvos automobilių sporto federacija

Adresas: Savanorių pr. 56, LT-44210, Kaunas, Lietuva

Tel./fax.: +370 37 350026 Mob.: +370 615 46710

E-paštas: lasf@lasf.lt

**2.3. Oficialūs asmenys**

Varžybų direktorius Saulius Valiukas

Varžybų vadovas Andrius Jasinavičius

Varžybų vadovo pavaduotojas Eimantas Burbulas

Varžybų sekretorius Vaidas Juodzevičius

Varžybų laikininkas Egidijus Stonys

Teisėjas ryšiams su dalyviais Justinas Sinica

Trasos saugumo viršininkas Dalius Valiukas

Techninės komisijos pirmininkas Giedrius Radzevičius

Techninės komisijos narys Arūnas Baronas

Techninės komisijos narys Mantas Bernickis

Starto teisėjas Sigitas Augustinas

Starto fakto teisėjas Arnas Balaišis

Finišo teisėjas Rimvydas Jablonskas

**Oficiali varžybų lenta**

Oficiali varžybų lenta yra dalyvių parke prie įvažiavimo į startą

**III. PAGRINDINĖS SĄLYGOS**

**2023m. Automobilių sporto sezono uždarymo šventė.**

**Dalyvių klasės:**

Mini Buggy

Extreme Jr.- svečių klasė

1600J

1600

2000

3000RWD

Open 2500

Super cars

Damų- Svečių klasė

Mechanikų- svečių klasė

ATV iki 750

ATV virš 750

TR1, TR2, TR3, Standartas iki 33‘‘, Standartas virš 33‘

**3.2. Duomenys apie trasą**

Adresas: Muziejaus g.9, Uoginių kaimas, Kupiškio rajonas, Lietuva

Ilgis: 950 m

Plotis starto vietoje: 14,5 m

Maksimalus plotis: 24 m

Minimalus plotis: 12 m

Danga 40/60 proc.: Žvirgždas/molis

TR1, TR2, TR3, ATV, Standartas iki 33‘‘, Standartas virš 33‘‘ klasėms- specialus GR žiedas, ilgis 4 km. Danga – daug purvo , vandens ,žvyras.

**3.3. Paraiškos**

3.3.1. Kiekvienas norintis dalyvauti varžybose turi užpildytą nustatytos formos Dalyvio paraišką internetu: Raceadmin.eu **iki 2023-10-12 18:00 val. imtinai**.

3.3.2. Maksimalus viename divizione startuojančių automobilių skaičius neribojamas.

3.3.3. Pasirašydamas paraišką, dalyvis ir visa jo komanda pasižada laikytis Lietuvos Automobilių Sporto Kodekso, taip pat visų reglamentuojančių dokumentų reikalavimų, dalyvis ir pareiškėjas sutinka, kad aukščiausia ir galutinė instancija sprendžianti ginčus automobilių sporte yra LASF Apeliacinis teismas.

**3.4. Startiniai mokesčiai**

3.4.1. Varžybų dalyviui:

Atsiuntus paraišką iki 2023-10-12d. 18:00 val.: 70,00 Eur

Padavus paraišką varžybų dieną: 100,00 Eur

Mini Buggy, Extreme Jr., ATV klasei : 50,00 Eur

Padavus paraišką varžybų dieną: 70,00 Eur

Mechanikų klasei: 30,00 Eur

3.4.2. **Startinis mokestis mokamas į:**

VŠĮ Kupiškio auto-moto sportas į\k 302722641

Sąskaitos Nr.: LT 607300010130666803 Swedbank, AB

Nuoroda (sportininko vardas, pavardė)

arba grynais varžybų dieną dalyvių registracijos metu.

**3.5. Draudimas**

Organizatorius varžybų metu garantuoja civilinės atsakomybės draudimą.

**3.6. Dalyvių automobiliai**

3.6.1. Dalyvauti varžybose leidžiama automobiliais, atitinkančiais 2023 m. Lietuvos automobilių kroso čempionato techninius reikalavimus, 2023 metų Lietuvos automobilių kroso taurės varžybų Techninius reikalavimus bei 2023m. Lietuvos automobilių pravažumo sporto čempionato Techninius reikalavimus (atitinkamai pagal dalyvių klases)

**3.7.Dalyviai**

3.7.1 Varžybose gali dalyvauti visi vairuotojai, turintys galiojančias 2023 m. LASF Tarptautinės, „D” „E” „M“ kategorijos, LMSF ar kitos šalies ASF atitinkančios kategorijos galiojančias licencijas.

3.7.2. Varžybų organizatorius pasirūpina ir vienkartinių LASF licencijų išdavimu.

 **Sportininkas pageidaujantis įsigyti vienkartinę licenciją varžybų metu privalo pateikti:**

 **galiojančią** **vairuotojo sveikatos patikrinimo medicininę pažymą (forma Nr. F.083‐1/a arba**

**F.068/a) ir asmens draudimo liudijimą (polisą) nuo nelaimingų atsitikimų, galiojantį automobilių sporto varžybų ir treniruočių metu, ne mažesniai kaip 1500,00 eur sumai.**

**Vienkartinės licencijos kaina: 10,00 eur., Vienkartinis draudimas – 15,00 eur.**

**IV. PATIKRINIMAI**

**4.1. Dokumentų patikrinimas**

4.1.1. Sportininkai asmeniškai turi atvykti į dokumentų tikrinimą, kuris vyks Uoginių autokroso trasoje, sekretoriate, programoje nurodytu laiku.

4.1.2. Patikrinimo metu privalomi pateikti originalią pasirašytą dalyvio paraišką, sportininko licenciją ir patvirtintą dokumentą apie sumokėtą startinį mokestį.

**4.2. Techninis patikrinimas**

4.2.1. Kiekvienas varžybose dalyvaujantis automobilis turi praeiti techninį patikrinimą, į kurį pristato vairuotojas arba jo įgaliotas asmuo Uoginių autokroso trasoje, programoje nurodytu laiku, tam skirtoje vietoje.

4.2.2. Sportininkų ekipiruotė, sportinio automobilio techninis pasas ar pažymėjimas privalo būti pateikta kartu su automobiliu per techninį patikrinimą.

**V. VARŽYBŲ VYKDYMAS**

**5.1. Saugumas.**

5.1.1.Kiekvienas sportininkas važiavimo metu privalo vilkėti reikalavimus atitinkančią ekipiruotę, bei tinkamai prisisegti saugos diržus. Išlipus trasoje iš sustojusio automobilio, leidžiama šalmą nusiimti, tik pasitraukus į saugią vietą.

**5.2. Laisvos treniruotės**.

5.2.1 Laisvųjų treniruočių nebus.

**5.3. Vairuotojų susirinkimas**

5.3.1.Vairuotojų susirinkimas vyks nurodytu programoje laiku. Vairuotojai, kurie yra prileisti dalyvauti varžybose, asmeniškai privalo dalyvauti susirinkime.

**5.4. Burtų traukimas dėl startinės pozicijos**

5.4.1. Užsiregistravę dalyviai per programėlę bus suskirstyti dėl startinės pozicijos pirmam kvalifikaciniam važiavimui.

**5.5.Kvalifikaciniai važiavimai**

**TR1, TR2, TR3, Standartai iki 33‘‘, Standartai virš 33‘‘ važiuoja spec. žiedą 1:30 val. ATV klasė važiuoja žiedą 1 val. 2 kartus.**

**Automobilių krosas:**

5.5.1. Kvalifikaciniai važiavimai vykdomi pagal klases.

5.5.2. Vykdomi 2 ( du ) kvalifikaciniai važiavimai.

5.5.3. Automobiliai starto vietoje statomi ne didesne nei 10 automobilių grupe, kuri padalinta į 4 eiles, pagal principą 3‐2‐3‐2. Vairuotojai, turintys aukštesnę starto poziciją turi pirmumo teisę pasirinkti starto vietą eilėje.

5.5.4. Kvalifikacinių važiavimų distancija – 4 ratai.

5.5.5. I‐jame kvalifikaciniame važiavime vietą starte nulemia burtų keliu ištraukti rezultatai.

5.5.6. II‐jame kvalifikaciniame važiavime vietą starte nulemia I‐ojo kvalifikacinio važiavimo rezultatai.

5.5.8. Klasėje susirinkus 11 ir daugiau dalyvių, sportininkai skirstomi į dvi grupes ir vykdomi du kvalifikaciniai važiavimai:

5.5.9. I grupė – sportininkai užėmę 1,3,5 ir t.t. vietas.

5.5.10. II grupė – sportininkai užėmę 2,4,6 ir t.t. vietas.

5.5.11. Kiekviename kvalifikaciniame važiavime vairuotojo užimta vieta atitinka taškų skaičių, t.y. 1 vieta – 1 taškas, 2 vieta – 2 taškai ir t.t. Vairuotojas neatvykęs į važiavimą gauna taškus pagal formulę N+1, o pašalintas iš važiavimo – taškus N+2, kur N yra dalyvių skaičius klasėje.

**5.6. Finaliniai važiavimai**

5.6.1. Finaliniai važiavimai vykdomi pagal klases.

5.6.2. B finalų važiavimų distancija – 5 ratai.

5.6.3. A finalų važiavimų distancija – 6 ratai.

5.6.4. Automobiliai starto vietoje statomi ne didesne nei 10 automobilių grupe, kuri padalinta į 4 eiles, pagal principą 3‐2‐3‐2. Vairuotojų išsidėstymas starte priklauso nuo pasiektų rezultatų kvalifikaciniuose važiavimuose. Vairuotojai, turintys aukštesnę starto poziciją turi pirmumo teisę pasirinkti starto vietą eilėje.

5.6.5. Kvalifikacija finalinių važiavimų starto pozicijai vykdoma skaičiuojant dviejų kvalifikacinių važiavimų rezultatus. Pirmumą turi vairuotojas, surinkęs mažiausiai taškų, toliau antras pagal taškų mažumą ir t.t.

5.6.6. Klasėje susirinkus 11 ir daugiau sportininkų vykdomi B ir A finalai:

* 1‐8 vietą po kvalifikacinių važiavimų užėmę sportininkai patenka į A finalą, likusieji sportininkai nuo 9 vietos ir toliau patenka į B finalą. I‐osios ir II‐osios B finalo vietos laimėtojai patenka į A finalą ir startuoja iš paskutinių pozicijų.
* Į B finalą patenka sportininkai, įveikę ne mažiau kaip 50% kvalifikacinių važiavimų pilnus ratus(suskaičiavus 50% ratų, jei negaunamas sveikas skaičius, jis apvalinamas į didesnę pusę).Jei į B finalo startą atvažiuoja tik du sportininkai ir jie yra įveikę 50% kvalifikacinių važiavimų ratų, B finalas varžybų vadovo sprendimu gali būti nevykdomas ir tie du sportininkai perkialiami į A finalą.
	+ 1. Divizione susirinkus 10 ir mažiau sportininkų vykdomas tik A finalas. Į A finalą patenka sportininkai įveikę ne mažiau kaip 50% kvalifikacinių važiavimų ratų.

**5.7. Startas**

5.7.1. Apie starto pasirengimą starto teisėjas signalizuoja žalia vėliava. Po to skelbiama 5 sek. parengtis. Startas - užsidegus žaliam šviesoforo signalui.

5.7.2. Jei stovint startinėje zonoje užgeso variklis, tačiau dar nepaskelbta 5 sek. parengtis, sportininkas apie tai turi informuoti starto teisėją rankos pakėlimu. Tokiu atveju jam duodamos papildomos 5 minutės pasiruošti naujam startui su 1 mechaniko pagalba. Leidžiama atidaryti automobilio variklio dangtį.

**VI. BAUDOS**

6.2. Jei yra padaromas falstartas, važiavimas yra stabdomas, rodant raudonas vėliavas. Sportininkas, važiavime padaręs falstartą yra įspėjamas. Sportininkas tame pačiame važiavime padaręs antrą falstartą šalinamas iš to važiavimo.

6.3. Sportininkams, savo komandos stovėjimo zonoje dalyvių parke neturintiems nuosavo, 6 kg. sveriančio gesintuvo – bauda 60,00 Eur.

6.4. Sportininkams, sportinio automobilio stovėjimo vietoje dalyvių parke nenaudojantiems (minimalus dydis 4m.x5m.) nurodyto dydžio pakloto – bauda 60,00 Eur.

6.5. Kitos baudos, kaip nurodyta varžybų reglamente 2 priede.

**VII. REZULTATAI**

7.1.Rezultatai bus skelbiami varžybų oficialioje informacinėje lentoje.

**VIII. PRIZAI**

8.1. Prizų įteikimas vyks prie varžybų valdymo centro – 30 minučių po paskutinio finalinio važiavimo.

Varžybų nugalėtojai ir prizininkai privalo asmeniškai dalyvauti varžybų uždaryme, vilkėdami tvarkingą sportinę aprangą. Sportininkai užėmę I-III vietas apdovanojami varžybų organizatoriaus įsteigtomis taurėmis. I-III vietos komandos prizininkės apdovanojamos varžybų organizatoriaus įsteigtomis taurėmis. Galimi ir daiktiniai varžybų organizatoriaus ir rėmėjų prizai.

**IX. KITA INFORMACIJA**

**9.1. Atvykimas:**

Dalyvių parkas atidaromas 2023-10-14 (šeštadienį) 12:00 val.

Muziejaus g.9, Uoginių k., Kupiškio r.

**9.2. Varžybų atidarymas**.

Visi sportininkai varžybų atidaryme privalo dalyvauti su sportiniais automobiliais ir apvažiuoti varžybų atidarymo garbės ratą.

**9.3. Teisėjas ryšiams su dalyviais**

Teisėjas ryšiams su dalyviais bus atpažįstamas iš liemenės su užrašu ant nugaros ,,Teisėjas ryšiams su dalyviais‘‘

**VIEŠBUČIAI**

**Kupiškio TVM viešbutis- Jaunimo g.8 Kupiškis tel. +37062069769**

**Motelis „Janta“ Aleksandrijos k. Tel. +37062069769**

**Sodyba ,,Puožo poilsio namai‘‘ Puožo k., Kupiškio r. +37061885630, +37061575268**

**Sodyba ,,Pas sesutes‘‘ Pasuosių k., Kupiškio r. +37068789363, +37062626262**

**Sodyba ,,Apynių namai“ Stirniškių k., Kupiškio r. +37069937956, +37068546229**

**Marių terasa Marių g.9, Aukštupėnų k., Kupiškio r. +37061594970**

**Parengė:**

VŠĮ Kupiškio auto-moto sportas Saulius Valiukas

**Patvirtinta:**

LASF Projektų vadovė – l.e.p. generalinės sekretorė Indrė Janauskaitė